
O’zbekiston xalq shoirasi Halima Xudoyberdiyeva tavalludining                79-yilligiga  bag‘ishlab “Bu kunlarga etganlar bor, etmaganlar bor” mavzusida

VARAQA


Muzrabot – 2026

 HALIMA XUDOYBERDIYEVA (1947)
         Biografiyasi

[image: C:\Users\user\Desktop\images.jpg]Halima Xudoyberdieva 1947 yil 17 mayda Sirdaryo viloyatining Boyovut tumanida tug‘ilgan. O’zbekiston xalq shoiri (1992). Тoshkent Davlat universiteti (hozirgi OʻzMU)ning jurnalistika fakultetini tugatgan (1972). Mehnat faoliyatini „Saodat“ jurnalida boʻlim boshliqligidan boshlagan (1972)                                T. Minnullinning «Alla» pesasi shoiraning avtorlashtirilgan tarjimasida O’zbek milliy drama teatri sahnasida ko‘yilgan. Hamza nomidagi O’zbekiston Davlat mukofoti laureati (1990).
     
         Ijodi
[image: C:\Users\user\Desktop\images (1).jpg]Xudoyberdiyevaning ilk sheʼrlari oʻquvchilik yillarida Yangiyer tuman gazetada bosilgan (1964). Shundan keyin uning „Ilk muhabbat“ (1968), „Oq olmalar“ (1973), „Chaman“ (1974), „Suyanch togʻlarim“ (1976), „Bobo quyosh“ (1977), „Issiqqor“ (1979), „Sadoqat“ (1983), „Muqaddas ayol“ (1987), „Bu kunlarga yetganlar bor“, „Hurlik oʻti“ (1993), „Toʻmarisning aytgani“ (1996) „Yoʻldadirman“ (2005) va boshqa sheʼriy kitoblari nashr etilgan. X. oʻzbek sheʼriyatiga samimiy insoniy tuygʻu va fazilatlar — sevgi va sadoqat, mexr va muruvvatni tarannum etuvchi shoira, oʻzbek xotinqizlari orzu va armonlarining kuychisi sifatida kirib keldi. U dastlabki sheʼriy toʻplamlaridan boshlab oʻz ijodida ayol va ona obrazlarining sexrli qirralarini ochishga, ularning nafaqat jamiyatning toʻlaqonli va faol aʼzolari, balki shu jamiyatning kurki va bezagi ekanligini uqtirishga intildi. Uning tasviridagi ayol har qanday xalq va mamlakatning kelajagi — sogʻlom va barkamol yoshlarni yetkazib beruvchi moʻʼjizaviy kuchdir. X. ayni shu nuqtai nazardan oʻzbek ayollarining oʻyxayollarini, ichki kechinmalarini yorqin tasvirlaydi, zamondoshlarida ayollarga nisbatan hurmat va muhabbat tuygʻularini oʻstirishga intiladi. Xudoyberdiyevaning sheʼrlari koʻplab xorijiy tillarga tarjima qilingan. Toʻfon Minnullinning „Alla“ pyesasi Xudoyberdiyevaning avtorlashtirilgan tarjimasida hozirgi Oʻzbek milliy akademik drama teatri sahnasida qoʻyilgan. Taniqli shoira Halima Xudoyberdiyeva 17-avgust 2018-yilda vafot etgan. 1-chaqiriq Oʻzbekiston Respublikasi Oliy Majlisi deputati. Hamza nomidagi Oʻzbekiston Davlat mukofoti laureati (1990). 
   Asarlari

· 
· Bu kunlarga yetganlar bor. Toshkent, Adabiyot va sanʼat nashriyoti, 1993.
· Toʻmarisning aytgani. Toshkent, „Sharq“, 1996.
· Saylanma. Toshkent, „Sharq“, 2000.





Halima opaning keyingi yillarda yozgan she’rlari jamlangan kitobi «Osoyishta sham» deb nomlandi. Bu she’rlardan bahramand bo‘lgan, hech bo‘lmaganda befarqlik dardidan forig‘ bo‘ladi, degan umiddamiz.

     Xudoyberdieva, Xalima
    Osoyishta sham: She’rlar – Toshkent: “O’zbekiston” NMIU, 2017. –                                                                     168 b.
 
ISBN 978-9943-25-394-0

      O‘zbekiston xalq shoiri Halima Xudoyberdieva o‘zining benazir ijodi bilan xalqning tilidagi, dilidagi dardini yorqin ifodalarda tarannum etadi. Uning “Bu kunlarga etganlar bor, etmaganlar bor” misrasi barcha davrlarda bashoratday, shukronaday tillarda jarang topadi.
	Halima opaning keyingi yillarda yozgan she’rlari jamlangan kitobi “Osoyishta sham” deb nomlandi. Bu she’rlardan bahramand bo‘lgan, hech bo‘lmaganda befarqlik dardidan forig‘ bo‘ladi degan umiddamiz.

Oilasi
· Turmush oʻrtogʻi — Mavlon Umrzoqov, jurnalist. 1991-1994-yillarda Oʻzbekiston Prezidentining kadrlar boʻyicha davlat maslahatchisi boʻlgan. 1994-yilda poraxoʻrlikda ayblanib, qamalib ketgan. 2017-yilda oqlangan.

Unvon va mukofotlari

· 
· 
· Hamza nomidagi Oʻzbekiston SSR Davlat mukofoti (1990) 
· „Oʻzbekiston xalq shoiri“ (1992)
· Fidokorona xizmatlari uchun ordeni (2021-yil) 





ONA ELIM
Ona elim do‘stingga do‘stu
Dushmaningga xavfu xatarman,
Jilg‘alarday chuldirab o‘sdim,
Ildizingdan kelgan xabarman.

Yongan oni yo so‘ngan oni
Ketgan bormi mehringga qonib,
Tongotarda sen deb uyg‘onib,
Kunbotarda sen deb botarman.

Bolam deding har korimda ham,
Quvonchimu ozorimda ham.
Bir kun... bir kun mozorimda ham
Seni suyib o‘ylab yotarman.



Suv so‘rasam sen uzatding bol,
Bir g‘unchang ham ketmasin uvol.
Bilmagin deb toabad zavol
Bog‘laringga bo‘ylab yotarman.

Kamon, o‘qli bo‘lgin, bo‘lma kam,
Go‘daklaring ko‘rmasin deb g‘am,
Yonimdagi sheriklarga ham
Pichir-pichir so‘ylab yotarman.

OTASIDAN O‘ZGANINI BILDIRMAS
Dardin chetga chiqaradi qaysi sher,
Ona arslon ozganini bildirmas.
Nodon “Taqdirni o‘zim yaratdim”, der,
Qodir Xudo yozganini bildirmas.

Sirtdan boqsang ko‘ngil ovlanaverar,
Shahd oldinga tashlar dovlanaverar,
Tovus ziynatlanar, tovlanaverar,
Patlarining to‘zganini bildirmas.

Yesir nonni qanday yetkazadi-yu,
Go‘dagiga qanday tutqazadi-yu,
Yesir tunni qanday o‘tkazadi-yu,
Yetim qanday o‘sganini bildirmas.

